nvidia/miracl-vision huggingface dataset:
TANZAM

TANZAM (kifupi cha Tanzania-Zambia-Highway) ni barabara kuu kati ya Dar-es-Salaam (Tanzania) na Lusaka (Zambia). Barabara hiyo ilipanuliwa na kuimarishwa kama barabara ya lami kati ya miaka 1968 hadi 1973. Kusudi lake lilikuwa la kisiasa maana Zambia ilitafuta njia ya mawasiliano na bandari ya baharini bila kutegemea tena Afrika Kusini. Kihistoria usafiri wa nje na biashara ya Zambia isiyo na pwani vilitegemea njia zilizopita katika Msumbiji au Afrika Kusini na nchi zote mbili hazikuwa bado nchi huru. Msumbiji ilikuwa koloni la Ureno na Afrika Kusini ilitawaliwa na serikali ya Apartheid. Tanzania ilivutwa na mpango huo kwa sababu ilipinga ukoloni, pia ilitarajia faida za biashara na Zambia, Malawi na Jamhuri ya Kidemokrasia ya Kongo. Nchi ilikuwa pia na haja ya kuboresha barabara zake na TANZAM inaunganisha pia nyanda za juu za kusini za Tanzania na Dar es Salaam. TANZAM ina urefu wa kilomita 2,400 na zote zina lami. Katika Zambia huitwa Great North Road na ndani ya Tanzania ilikuwa na namba T1. Siku hizi sehemu ya Dar es Salaam - Iringa huitwa A7, na sehemu ya Iringa - Mbeya - Tunduma huitwa A104 Inaanza mjini Dar es Salaam ikipita katika mikoa ya Pwani, Mkoa wa Morogoro!Morogoro, Iringa na Mbeya. Kati ya Dar na Morogora njia inapita katika hifadhi ya Mikumi. Ndani ya Tanzania ina njiapanda 4 muhimu: Kuanzia Makambako TANZAM inaendelea mara nyingi kando ya njia ya reli ya TAZARA
Maharagwe

Maharagwe (pia: maharage) ni mbegu za mimea mbalimbali (miharagwe) kutoka familia ya Fabaceae lakini mara nyingi sana Phaseolus vulgaris. Mbegu hizi ni zao muhimu la chakula zinazolimwa kote duniani. Kuna spishi mbalimbali zinazojumlisha kati ya mazao ya jamii kunde. Mara nyingi mbegu zinavunwa baada ya kukauka na faida yake ni ya kwamba zinakaa muda mrefu, haziozi haraka. Kuna aina zinazoweza kuliwa zikiwa bichi kabla ya kukomaa na kupikwa hivyo katika makaka yao: maharagwe-mboga. Kenya inalima aina hii kwa soko la Ulaya zikisafirishwa kwa ndege. Maharagwe huwa na kiasi kikubwa cha protini. Kwa watu wasiokula nyama, au wana uwezo mdogo tu kujipatia nyama, maharagwe zinatosheleza mahitaji ya protini. Mharagwe ni mmea ukuao kwa mwaka mmoja wenye asili ya Amerika ya Kati ya kale na huko Andes, na sasa unalimwa maeneo mengi duniani kwa mbegu zake za maharagwe zinazoliwa, zilizo maarufu zote zikiwa zimeiva na hata zikiwa bado mbichi. Tani milioni 18.3 za maharagwe makavu na nyingine milioni 6.6 za maharagwe mabichi zililimwa mnamo mwaka 2007 duniani kote
Bundi-panga

Ninox Pennant, 1769Sceloglaux Kaup, 1848Surnia Duméril, 1805Uroglaux Mayr, 1937 Bundi-panga ni ndege mbuai wa jenasi mbalimbali za nusufamilia Surniinae katika familia Strigidae. Wengi baina ya ndege hawa wana ukubwa wa bundi, lakini wengine ni wadogo zaidi na wengine wakubwa zaidi. Wana rangi ya kahawia au kijivu na wengi wana miraba kwa kidari kama vipanga (hii na jinsi yao ya kuwinda ni sababu za jina lao). Spishi ndogo hula wadudu hasa, lakini spishi kubwa huwinda wanyama, ndege na watambaazi pia. Huwinda wakati wa jioni, usiku na alfajiri na pengine mchana. Mara nyingi wamfukuza windo lao kama kipanga. Jike huyataga mayai 2-6 katika shimo ndani ya mti.
Nangaru

Nangaru ni kata ya Wilaya ya Lindi Mjini katika Mkoa wa Lindi, Tanzania. Katika sensa ya mwaka 2022 wakazi walihesabiwa 5,904 . Wakati wa sensa iliyofanyika mwaka wa 2012, kata ilikuwa na wakazi wapatao 5,280 walioishi humo. Msimbo wa posta ni 65207. Chikonji | Jamhuri | Kilangala | Kilolambwani | Kitomanga | Kitumbikwela | Kiwawa | Makonde | Matimba | Matopeni | Mbanja | Mchinga | Mikumbi | Milola | Mingoyo | Mipingo | Mitandi | Mnazimmoja | Msinjahili | Mtanda | Mvuleni | Mwenge | Nachingwea | Nangaru | Ndoro | Ng'apa | Rahaleo | Rasbura | Rutamba | Tandangongoro | Wailes
Tunduma

Tunduma ni mji wa Tanzania kwenye mpaka wake na Zambia. Kuna vituo vya mpakani kwa ajili ya usafiri kwenye barabara kuu ya TANZAM na reli ya TAZARA. Mji unaendelea upande wa Zambia kwa jina hilohilo. Msimbo wa posta ni 53901. Upande wa Tanzania Tunduma imekuwa halmashauri ya pekee katika mkoa wa Songwe; hadi mwaka 2012 ilikuwa kata ya Wilaya ya Mbozi. Kwa mujibu wa sensa iliyofanyika mwaka wa 2012, mji ulikuwa na wakazi wapatao 97,562 waishio humo, , waliongezeka hadi watu 142,943 mnamo 2016 na 219,309 katika sensa ya mwaka 2022 . Pamoja na kuwa kituo cha mpakani ni pia njiapanda muhimu kwa sababu njia za kwenda Sumbawanga na wilaya ya Ileje zinaachana huko na barabara kuu ya TANZAM. Chapwa | Chipaka | Chiwezi | Kaloleni | Katete | Majengo | Makambini | Maporomoko | Mpande | Mpemba | Muungano | Mwakakati | Sogea | Tunduma | Uwanjani
Mwenge

Kwa maana tofauti ya jina hili angalia hapa Mwenge (maana) Mwenge (pia: tochi) ni kifaa cha kubebea moto kwa kusudi la kuangaza mazingira. Kwa kawaida ni fimbo lenye sehemu ya kuwaka upande mmoja; sehemu hii inapatikana kwa kupaka mafuta upande mmoja wa fimbo, au kuifunika kwa nta, au kuiviringisha kwa kitambaa chenye mafuta ndani yake. Mienge ya kisasa hutumia pia mafuta, gesi au kemikali mbalimbali. Katika historia pasipo na taa za mafuta zinazoweza kubebwa na kabla ya kupatikana kwa umeme miengi ilitumiwa kuangaza njia gizani au pia nyumba. Katika kipindi cha zama za mwangaza mwenge ulitumiwa kama ishara ya mwangaza unaosambaza nuru ya akili na falsafa kwenye giza ya ujinga na ushirikina. Kwa maana hii Sanamu ya Uhuru huko New York inashika mwenge. Siku hizi mienge hutumiwa
Makote

Makote ni kata ya Newala mjini katika Mkoa wa Mtwara, Tanzania. Wakati wa sensa iliyofanyika mwaka wa 2022, kata ilikuwa na wakazi wapatao 6,017 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 9,055 waishio humo. Julia | Luchingu | Mahumbika | Makonga | Makote | Mcholi I | Mcholi II | Mkulung'ulu | Mkunya | Mnekachi | Mtonya | Mtumachi | Namiyonga | Nanguruwe | Nangwala | Tulindane
Niccolo Machiavelli

Niccolo Machiavelli (kwa Kiitalia: Niccolò di Bernardo dei Macchiavelli) (3 Mei 1469 – 21 Juni 1527) alikuwa mwanasiasa, mwandishi na mwanafalsafa nchini Italia. Machiavelli anajulikana duniani kwa maandishi yake ambamo alieleza siasa kama mbinu ya kutafuta na kutetea utawala bila kujali maadili au tofauti kati ya mema na mabaya. Machiavelli alizaliwa mjini Firenze akaendelea kuishi huko. Alijiunga na utumishi wa serikali ya jamhuri ya Firenze wakati watemi wa ukoo wa Medici walipofukuzwa mjini. Akawa katibu wa serikali na balozi wake katika safari mbalimbali za kutembelea watawala wa nje. Kitabu chake ambacho kimekuwa maarufu kinaitwa "Il Principe" (tamka: il prin-chi-pe) au "Mtawala". Humo alieleza masharti ya utawala kwa kiongozi wa kisiasa. Aliandika ya kwamba kuna vipindi vigumu katika maisha ya mataifa na madola ambapo anahitajika kiongozi wa kisiasa atakayeshika utawala na kutengeneza upya misingi ya dola. Katika utekelezaji wa kazi hiyo anapaswa kushinda kwa namna yoyote akiondoa vizuizi na kila upinzani. Hatakiwi kubanwa na masharti wala sheria za maadili. Machiavelli aliandika ya kwamba ni afadhali kama mtawala anapendwa na kuhofiwa na wananchi kwa wakati uleule. Ila, kama anapaswa kuchagua kati ya kupendwa au kuhofiwa kwa sababu haiwezekani kuwa na pande zote mbili wakati mmoja, ni heri akihofiwa
I am Bad Man

I am Bad Man ni single pekee ya mwimbaji-rapa wa muziki wa hip hop kutoka nchini Tanzania - Dknob. Single ilitolewa ikiwa kama wimbo wa ziada kutoka kwenye albamu ya Bomoa Mipango, lakini haikuweza kuwa kwa kufuatia kuchelewa kwake katika kutoka. Single ilitolewa mnamo tar. 1 Desemba ya mwaka wa 2008, ikiwa imemshirikisha msanii machachari wa hip hop kutoka Kenya Bw. Cannibal. Kiitikio chacke kinasema Single inaelezea namna Dknob anayvowabamba wapenzi zake, huku akiwa ana wahusia wale wanaojifanya hawataki kumkubali na kusema ya kwamba: Stay Away From Me kwa sababu wenzako wananiogopa kama UKIMWI. Video yake ilianza kutengenezwa mwishoni mwa mwezi Septemba katika mwaka wa 2008, ikiwa chini ya uongozi wake mtayarishaji, mwongozaji, na mwandikaji muswaada andishi wa Visual Lab Bw. Adam Juma. Kwa pamoja walifanikisha kuifanya video hiyo na kuja kuitoa rasmi kunako tar. 24 Novemba ya 2008, halafu baada ya wiki moja ikatoka audio ya single yake. Waliouza sura kwenye video hii ni mwanadada Melisa ambaye pia msanii kutoka Kenya, G. Gangsta kutoka katika kundi la zamani la hip hop la F
Richard Stallman

Richard Stallman (* 16 Machi 1953) ni mtaalamu wa programu za tarakilishi (kompyuta) aliyeanzisha harakati ya kuunda programu huria. Wakati wa miaka ya 1970 alikuwa mtungaji wa programu kwenye taasisi ya tarakilishi kwenye chuo kikuu cha MTI (Harvard USA). Alipoona ya kwamba makampuni ya kutunga programu zilianza kubana uhuru wa kubadilisha programu hizi aliamua kufuata njia tofauti. Stallmann alianzisha mradi wa GNU na shirika la Free Software Foundation. Hata wikipedia inatumia mara nyingi laiseni ya GNU inayomruhusu kila mtu kubadilisha programu, picha na yaliyomo mengine kwenda mtandao au kwenye tarakilishi.
Adam Smith

Adam Smith (16 Juni, 1723 - 17 Julai, 1790) alikuwa mwanafalsafa nchini Uskoti aliyeweka misingi kwa Sayansi ya Uchumi ya isasa. Katika kitabu chake "Uchunguzi juu ya utajiri wa mataifa" (An Inquiry into the Nature and Causes of the Wealth of Nations) alieleza ya kwamba kama kila mtu ana nafasi ya kufuatilia faida yake ya binafsi ni afadhali kwa maendeleo ya taifa lote. Aliona njia hii kuwa afadhali kuliko serikali kupanga mambo ya uchumi kwa sababu kila mtu anajua mwenyewe mahitaji na uwezo wake. Aliona ya kwamba Aliona ya kwamba msingi wa uchumi ni kazi ya watu inayoongeza thamani ya maliasili na arhi yenyewe. Kila mtu ana uwezo wa pekee na nafasi za pekee hivyo watu wanaelekea kuchagua sehemu ya nafasi zilizopo. Hii ni msingi wa ugawaji wa kazi mbalimbali kati ya watu. Nafasi ya kubadilishana mazao ya kazi kwenye soko huria inaleta matokeo bora kwa watu wote. Nadharia hii imekuwa msingi wa falsafa ya ubepari lakini pia Karl Marx alitumia matokeo ya utafiti wa Smith kwa nadharia zake za usoshalisti.
Naputa

Naputa ni kata ya Wilaya ya Tandahimba katika Mkoa wa Mtwara, Tanzania yenye postikodi namba 63307. Wakati wa sensa iliyofanyika mwaka wa 2022, kata ilikuwa na wakazi wapatao 7,939 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 7,671 waishio humo. Chaume | Chikongola | Chingungwe | Dinduma | Kitama 1 | Kwanyama | Litehu | Luagala | Lukokoda | Lyenje | Mahuta | Malopokelo | Maundo | Mchichira | Mdimba Mnyoma | Michenjele | Mihambwe | Miuta | Milongodi | Mkonjowano | Mkoreha | Mkundi | Mkwedu | Mkwiti | Mndumbwe | Mnyawa | Nambahu | Namikupa | Nanhyanga | Naputa | Ngunja | Tandahimba
Lukokoda

Lukokoda ni kata ya Wilaya ya Tandahimba katika Mkoa wa Mtwara, Tanzania, yenye postikodi namba 63313. Wakati wa sensa iliyofanyika mwaka wa 2022, kata ilikuwa na wakazi wapatao 6,193 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 5,329 waishio humo. Chaume | Chikongola | Chingungwe | Dinduma | Kitama 1 | Kwanyama | Litehu | Luagala | Lukokoda | Lyenje | Mahuta | Malopokelo | Maundo | Mchichira | Mdimba Mnyoma | Michenjele | Mihambwe | Miuta | Milongodi | Mkonjowano | Mkoreha | Mkundi | Mkwedu | Mkwiti | Mndumbwe | Mnyawa | Nambahu | Namikupa | Nanhyanga | Naputa | Ngunja | Tandahimba
Ikuka

Ikuka ilikuwa kata ya Wilaya ya Njombe katika Mkoa wa Iringa, Tanzania. Kwa mujibu wa sensa iliyofanyika mwaka wa 2002, kata ilikuwa na wakazi wapatao 13,240 waishio humo.
Makonde (Ludewa)

Kwa matumizi tofauti ya jina hili angala hapa Makonde Makonde ni kata ya Wilaya ya Ludewa katika Mkoa wa Njombe, Tanzania. Msimbo wa posta ni 59404. Katika sensa ya mwaka 2022 wakazi wa kata walihesabiwa kuwa 4,059 . Wakati wa sensa iliyofanyika mwaka wa 2012, kata ilikuwa na wakazi wapatao 3,952  walioishi humo. Ibumi | Iwela | Kilondo | Lifuma | Luana | Lubonde | Ludende | Ludewa | Lugarawa | Luilo | Lumbila | Lupanga | Lupingu | Madilu | Madope | Makonde | Manda | Masasi | Mavanga | Mawengi | Milo | Mkongobaki | Mlangali | Mundindi | Nkomang'ombe | Ruhuhu
Make It Reign

'Make It Reign' ni jina la albamu ya kwanza ya marapa wawili wa Kimarekani, Lord Tariq na Peter Gunz. Album ilitolewa mnamo mwaka wa 1998 kupitia studio ya Columbia Records. Albamu imetoa single mbili matata kabisa, iliyopata sifa sana ilikuwa "Deja Vu (Uptown Baby)" na "We Will Ball",ya mwanzoni imeingiziwa na sampuli ya kutoka katika wimbo wa Steely Dan ule wa "Black Cow". Albamu ilitunukiwa platinam na RIAA. Albamu imeshirikisha baadhi ya wasanii kama vile DJ Clark Kent, Sticky Fingaz, Kurupt, Teddy Riley, Cam'ron, Fat Joe, Big Pun na Jermaine Dupri.
Mang'oto

Mang`oto ni kata ya Wilaya ya Makete katika Mkoa wa Njombe, Tanzania. Msimbo wa posta ni 59502. Kata ina vijiji sita: Mang'oto, Malembuli, Makangalawe, Usungilo, Ilindiwe, na Ibaga. Katika sensa ya mwaka 2022 wakazi wa kata walihesabiwa kuwa 3,918 . Wakati wa sensa iliyofanyika mwaka wa 2012, kata ilikuwa na wakazi wapatao 3,781  walioishi humo. Katika historia ya uongozi wa kata, kabla kidogo na baada ya vijiji vya Ujamaaa kiongozi (mwenyekiti) wa kata alikuwa ndugu Lonati Mwapangile Sanga. Wakazi wa kati hii hulima zaidi ngano, mahindi na numbu pamoja na mbogamboga: pia ni maarufu kwa kilimo cha shayiri katika vijiji vya Makangalawe na Ibaga. Wakazi hupanda pia miti kwa ajili ya kujipatia fedha Ibwela ni sehemu ya soko katika kata ya Mang'oto. Sehemu hii ndipo wakazi wengi wanapopatikana: ni nje kidogo toka stendi ya kata. Bidhaa za kila aina hupatikana hapo. Kata hiyo ina jumla ya shule 6 za msingi na 1 ya sekondari, pia ina zahanati 3. Wakazi huweza kutumia pia tiba za asili kama wakunga wa jadi walipo maeneo hayo
Iringa (mji)

Mahali pa mji wa Iringa katika Tanzania Iringa ni mji mkubwa mojawapo kusini mwa Tanzania wenye hadhi ya manisipaa. Ndiyo makao makuu ya Mkoa wa Iringa na eneo lake linaunda wilaya ya Iringa mjini. Idadi ya wakazi ni 202,490 (sensa ya mwaka 2022 ). Jina la Iringa lilimaanisha "mahali palipozungukwa na ukuta" kwa maana ya boma. Iringa ya kwanza ilikuwa Kalenga ya leo ambayo wakati wa vita ya Wajerumani dhidi ya Wahehe ilipanuliwa na kuimarishwa na Mtemi Mkwawa wa Wahehe kuanzia mwaka 1887 na kubomolewa na Wajerumani tarehe 31 Oktoba 1894. Mji mpya ulianzishwa na Wajerumani mwaka 1892 kama kituo cha kijeshi juu ya mlima unaotazama mto Ruaha bondeni. Mji uko kando ya barabara kuu ya TANZAM; kuna usafiri wa kila siku kwenda Dar es Salaam na Mbeya. Njia kwenda Dodoma ni sehemu ya barabara ya kale ya "Cape-Cairo" kati ya Rasi ya Afrika Kusini na Kairo wa Misri na katika miaka ya 2010 imetiwa lami. Kuna viwanda mbalimbali, hospitali, chuo kikuu na ofisi kuu za dayosisi za Kanisa Katoliki, Walutheri (KKKT) na Waanglikana. Gangilonga | Igumbilo | Ilala | Isakalilo | Kihesa | Kitanzini | Kitwiru | Kwakilosa | Makorongoni | Mivinjeni | Mkimbizi | Mkwawa | Mlandege | Mshindo | Mtwivila | Mwangata | Nduli | Ruaha
Shimo jeusi

Shimo jeusi (kwa Kiingereza: black hole) ni jina la eneo katika anga-nje lenye mvutano kubwa, kiasi kwamba hata nuru haiwezi kutoka nje yake. Eneo hili lazungukwa na upeo usioonekana lakini mipaka ya upeo huo ni kama mstari ambao kila kitu kinachoupita hakiwezi kurudi tena kwa sababu kinavutwa mno na mvutano wa shimo jeusi. Eneo hili laitwa "jeusi" kwa sababu nuru yote inayofikia upeo huo inamezwa kabisa, hakuna inayorudishwa tena. Hadi sasa haijawezekana kutazama shimo jeusi moja kwa moja. Lakini wataalamu wa fizikia waliwahi kuyatabiri mashimo hayo. Hasa nadharia ya uhusianifu ilitabiri ya kwamba gimba lenye masi kubwa iliyokandamizwa katika eneo dogo litasababisha "shimo jeusi". Katika miaka ya nyuma wataalamu wa anga wameangalia mahali pengi ambako mwendo wa nyota za eneo fulani si kawaida: unaelezwa kwa kuwepo kwa shimo jeusi katika sehemu hizo maana yake mvutano wake unaathiri mwendo wa nyota au mawingu ya gesi ya angani na kuzivutia kwake. Mwendo huu wa magimba katika mazingira ya mashimo meusi unaonekana kwa wataalamu wa anga. Mnamo Machi 2019 wataalamu wa anga walifaulu kupata picha kwa kuunganisha vipimo vya paoneaanga kadhaa duniani kote vilivyolengwa vyote majarra Messier 87 (pia: Virgo A) na kupima kama darubini moja kubwa. Mnamo Machi 2021 walifaulu kutoa picha mpya inayowezesha kuelewa zaidi kinachosababisha nusuranyota. Inaaminiwa kwamba mashimo meusi hutokea wakati wa kufa kwa nyota kubwa zenye masi inayozidi masi ya Jua letu mara tatu au zaidi. Hutokea pia katika viini vya majarra penye maada nyingi kwa karibu
Vita ya miaka 100

Vita ya miaka 100 ilikuwa kipindi cha mapigano kati ya Ufaransa na Uingereza kilichodumu miaka 116 kuanzia mwaka 1337 hadi 1453. Vita ilianza kwa sababu mfalme Charles IV wa Ufaransa aliaga dunia 1328 bila ya kumwacha mrithi, na mfalme Edward III wa Uingereza aliamini kwamba yeye mwenyewe ana haki ya kurithi cheo hiki kwa kuwa mama yake alitoka katika nasaba ya kifalme ya Kifaransa. Wafaransa wengi walikataa na hii ilikuwa sababu ya vita. Mwishowe Waingereza walipaswa kujiondoa katika Ufaransa mzima, hata katika maeneo makubwa waliowahi kuyatawala chini ya mamlaka ya jina tu ya mfalme wa Ufaransa.
Makoko

Makoko ni kata mojawapo ya Manisipaa ya Musoma katika Mkoa wa Mara, Tanzania, yenye postikodi namba 31110. Katika sensa ya mwaka 2022 wakazi wa kata walihesabiwa kuwa 12,364 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 9,888 waishio humo. Buhare | Bweri | Iringo | Kamunyonge | Kigera | Kitaji | Kwangwa | Makoko | Mshikamano | Mukendo | Mwigobero | Mwisenge | Nyakato | Nyamatare | Nyasho | Rwamlimi Usiingize majina ya viongozi au maafisa wa sasa maana wanabadilika haraka mno.
Makojo

Makojo ni kata ya Wilaya ya Musoma Vijijini katika Mkoa wa Mara, Tanzania, yenye postikodi namba 31220. Katika sensa ya mwaka 2022 wakazi wa kata walihesabiwa kuwa 11,135 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 9,648 waishio humo. Bugoji | Bugwema | Bukima | Bukumi | Bulinga | Busambara | Bwasi | Etaro | Ifulifu | Kiriba | Makojo | Mugango | Murangi | Musanja | Nyakatende | Nyambono | Nyamrandirira | Nyegina | Rusoli | Suguti | Tegeruka Usiingize majina ya viongozi au maafisa wa sasa maana wanabadilika haraka mno.
Kenyamonta

Kenyamonta ni kata ya Wilaya ya Serengeti katika Mkoa wa Mara, Tanzania, yenye postikodi namba 31620. Hadi kufikia mwaka 2016, kata hiyo ilikuwa ikiundwa na jumla ya vijiji vinne yaani Kenyamonta, Nyagasense, Mesaga, na Hekwe au wengine hukiita Maghatini. Katika sensa ya mwaka 2022 wakazi wa kata walihesabiwa kuwa 12,870 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 11,336 waishio humo . Ina jumla ya shule za mzingi 4 katika kila kijiji na kuna sekondari moja tu inayojulikana kwa jina la Sekondari ya Ngoreme. Busawe | Geitasamo | Ikoma | Issenye | Kebanchabancha | Kenyamonta | Kisaka | Kisangura | Kyambahi | Machochwe | Magange | Majimoto | Manchira | Matare | Mbalibali | Morotonga | Mosongo | Mugumu | Nagusi | Natta | Nyamatare | Nyambureti | Nyamoko | Nyansurura | Rigicha | Ring'wani | Rung'abure | Sedeco | Stendi Kuu | Uwanja wa Ndege Usiingize majina ya viongozi au maafisa wa sasa maana wanabadilika haraka mno.
Isansa

Isansa ni kata ya Wilaya ya Mbozi katika Mkoa wa Songwe, Tanzania. Katika sensa ya mwaka 2022 wakazi wa kata walihesabiwa kuwa 17,614 . Wakati wa sensa iliyofanyika mwaka wa 2012, kata ilikuwa na wakazi wapatao 42,891  walioishi humo. Bara | Halungu | Hasamba | Hasanga | Hezya | Ichenjezya | Idiwili | Igamba | Ihanda | Ilolo | Ipunga | Isalalo | Isansa | Itaka | Itumpi | Iyula | Kilimampimbi | Magamba | Mahenje | Mlangali | Mlowo | Msia | Nambinzo | Nanyala | Nyimbili | Ruanda | Shiwinga | Ukwile | Vwawa
Kibungo Juu

Kibungo (au Kibungo Juu) ni kata ya Wilaya ya Morogoro Vijijini katika Mkoa wa Morogoro, Tanzania, yenye Postikodi namba 67228. Katika sensa ya mwaka 2022 wakazi walihesabiwa 6,892 . Kwa mujibu wa sensa iliyofanyika mwaka wa 2012, kata ilikuwa na wakazi wapatao 6,304  walioishi humo. Kata ya Kibungo juu inaundwa na vijiji vitano navyo ni: Kibungo Juu, Lanzi, Nyingwa, Dimilo na Lukenge. Kuna shule za msingi tano, moja kwa kila kijiji. Wananchi wa kata ya Kibungo ni wakulima wa mazao ya biashara kama vile karafuu, hiriki, tangawizi, bizari, ndizi, lakini wanalima pia mazao ya chakula kama vile mpunga, mahindi, mihogo, magimbi na mengineyo. Tamaduni za wananchi wa Kibungo Juu hazina tofauti na zile za Waluguru wengine; kwa uchache ni wakarimu na wanaheshimu akina mama; ndiyo maana ukoo unakwenda kwa kufuata mama. Kiimani wananchi wa kata hiyo wamegawanyika katika dini kubwa mbili: Waislamu na Wakristo. Bungu | Bwakira Chini | Bwakira Juu | Gwata | Kasanga | Kibogwa | Kibuko | Kibungo | Kidugalo | Kinole | Kiroka | Kisaki | Kisemu | Kolero | Konde | Lundi | Matuli | Mikese | Mkambalani | Mkulazi | Mkuyuni | Mngazi | Mtombozi | Mvuha | Ngerengere | Selembala | Singisa | Tawa | Tegetero | Tomondo | Tununguo
Mlimba

Mlimba ni kata ya Wilaya ya Mlimba katika Mkoa wa Morogoro, Tanzania. Katika sensa ya mwaka 2022 wakazi walihesabiwa 23,984 . Wakati wa sensa iliyofanyika mwaka wa 2012, kata ilikuwa na wakazi wapatao 38,108  walioishi humo. Mlimba ni jina la mtu ambaye alikuwa anakaa karibu na chanzo cha mto ambao TAZARA walifanya water intake mbele ya ilipokuwa ofisi ya usafirishaji ya TZR wakati wa ujenzi wa reli. Mzee huyo ndiye aliyesababisha mji kuitwa Mlimba na ule mto kuitwa Mlimba. Alikuwa mzee maarufu na aliwasaidia mafundi waliokuwa wakijenga reli kupata nyama ya porini na samaki ambao walipafanya Mlimba kupendwa sana na wajenzi wale. Ili kufikia Mlimba kuna aina mbili za usafiri ambazo ni usafiri wa barabara na wa garimoshi ambayo hujulikana kama usafiri wa TAZARA. Barabara inatokea Dar es Salaam kupitia Morogoro mjini, Mikumi, Ifakara na hatimaye Mlimba. Hiki kipande cha kutoka Ifakara kwenda Mlimba ni barabara ya vumbi. Tazara ni usafiri wa garimoshi ambao huanzia safari zake Dar es Salaam, Tanzania, na kuishia Kapiri Mposhi, Zambia. Huu ndio usafiri unaotumiwa na asilimia kubwa ya wananchi wanaoishi Mlimba na ni usafiri unaotumika vipindi vyote vya mwaka ikiwemo masika na kiangazi. Mlimba shughuli kubwa inayotumika kuendesha maisha ya kila siku ni kilimo
Ruaha Mkuu

Ruaha Mkuu (pia: Ruaha Mkubwa) ni mto muhimu nchini Tanzania na tawimto la Rufiji. Huitwa "Ruaha Mkuu" kwa kuutofautisha na "Ruaha Mdogo" unaoishia ndani yake, si mbali na Iringa Mjini. Jina Ruaha kwa Kihehe linamaanisha "maji mengi". Chanzo chake ni mito mingi midogo inayotelemka milima ya nyanda za juu za kusini mwa Tanzania, hasa safu za milima ya Uporoto na ya Kipengere. Mito hii inakusanya maji yake kwenye tambarare ya Usangu na ndipo Ruaha inapoanza. Mito mikubwa zaidi inayoungana hapa na kuunda Ruaha ni pamoja na mto Mbarali, mto Kimani na mto Chimala. Karibu na Ng’iriama mto unatoka katika Usangu na kuingia hifadhi ya kitaifa ya Ruaha. Inaendelea kupokea Ruaha Mdogo na mto Kisigo kabla ya kuingia katika ziwa la lambo la Mtera, halafu inaendelea hadi lambo la Kidatu. Baada ya Kidatu, Ruaha Mkuu unapita tambarare ya Kilombero hadi kuishia katika mto Rufiji. Maji ya Ruaha Mkuu ni muhimu kwa ekolojia ya beseni lake pamoja na watu wote wanaoishi huko. Lakini matumizi ya binadamu yameleta mvurugo kwa ekolojia ya mto na tangu mwaka 1993 mto umeanza kukauka wakati wa ukame. Uhaba wa maji umesababishwa na matumizi mabaya ya maji upande wa miradi mikubwa ya mpunga katika Usangu
Wilaya ya Igunga

Wilaya ya Igunga ni wilaya mojawapo kati ya 8 za Mkoa wa Tabora yenye postikodi namba 456. Katika sensa ya mwaka 2002, idadi ya wakazi wa wilaya hiyo ilihesabiwa kuwa 399,727  Katika sensa ya mwaka 2022 walihesabiwa 546,204 . Bukoko | Chabutwa | Chomachankola | Iborogelo | Igoweko | Igunga | Igurubi | Isakamaliwa | Itumba | Itunduru | Kining'ila | Kinungu | Kitangili | Lugubu | Mbutu | Mtunguru | Mwamakona | Mwamala | Mwamashiga | Mwamashimba | Mwashikumbili | Mwisi | Nanga | Ndembezi | Ngulu | Nguvumoja | Nkinga | Ntobo | Nyandekwa | Simbo | Sungwizi | Tambalale | Ugaka | Uswaya | Ziba